ԱՄՓՈՓԱԹԵՐԹ

«Հայաստանի Հանրապետության կառավարության 2022 թվականի հուլիսի 21-ի 

N 1098-Ն որոշման մեջ փոփոխություններ և լրացումներ կատարելու մասին» 

ՀՀ կառավարության որոշման նախագծի
	1. Արդարադատության նախարարություն 
	31.08.2026թ.

	
	N /30.2/45884-2026

	«Հայաստանի Հանրապետության կառավարության 2022 թվականի հուլիսի 21-ի N 1098-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 6-րդ ենթակետով սահմանվում է՝ «Բարձրագույն ռազմական կրթության երրորդ մակարդակում ընդունելությանը (ընտրությանը) կարող են մասնակցել բարձրագույն ռազմամասնագիտական, բարձրագույն ռազմական կամ մասնագետի կրթական կամ օրենքով սահմանված գիտական աստիճան և ընտրված մասնագիտությամբ հրատարակված առնվազն մեկ գիտական աշխատանք ունեցող, իսկ կլինիկական ռեզիդենտուրա (կլինիկական օրդինատուրա)՝ բժշկական ծառայության սպայական պաշտոններում ոչ պակաս, քան 2 տարվա ծառայության ստաժ ունեցող՝ մինչև 50 տարեկան սպայական կազմի զինծառայողները»:

 Վերոշարադրյալի համաձայն բարձրագույն ռազմական կրթության երրորդ մակարդակում ընդունելությանը մասնակցելու հիմք է նախատեսվում նաև «մասնագետի» կրթական որակավորումը։ Միաժամանակ, «Կրթության մասին» օրենքի 23-րդ հոդվածի համաձայն՝ «մասնագետի» որակավորումը շնորհվում է միջին մասնագիտական հիմնական կրթական ծրագրի ավարտին և չի հանդիսանում բարձրագույն կրթության որակավորում։ Հետևաբար, «մասնագետի» որակավորումը բարձրագույն ռազմական կրթության երրորդ մակարդակ ընդունվելու համար հիմք նախատեսելն ունի վերանայման և պարզաբանման կարիք՝ բարձրագույն կրթության մակարդակների իրավական կարգավորմանը համապատասխան։ 

Հարկ է նկատել նաև, որ «գիտությունների թեկնածուի գիտական աստիճան» ձևակերպումը փոխարինվում է «օրենքով սահմանված գիտական աստիճան» ձևակերպմամբ։

Այս կապակցությամբ հարկ է նկատել, որ «օրենքով սահմանված գիտական աստիճան» ձևակերպմամբ հստակ չի որոշվում, թե որ գիտական աստիճանն է բավարար երրորդ մակարդակի ընդունելությանը մասնակցելու համար։

Ուստի առաջարկում ենք սահմանել կոնկրետ գիտական աստիճանը՝ համապատասխան գործող օրենսդրությանը։

Միաժամանակ, Նախագծի 1-ին կետի 2-րդ ենթակետի «գ» պարբերությամբ բարձրագույն ռազմավարական կրթությունը սահմանվում է որպես բարձրագույն կրթության երկրորդ մակարդակին համապատասխանող կրթություն, սակայն Նախագծով բարձրագույն ռազմավարական կրթություն ունեցող անձանց համար բարձրագույն ռազմական կրթության երրորդ մակարդակ ընդունվելու հնարավորություն չի նախատեսվում։

Վերոգրյալի կապակցությամբ առաջարկում ենք վերանայել նշված դրույթները՝ ապահովելով դրանց փոխկապակցվածությունը և համապատասխանությունը կրթության ոլորտը կարգավորող օրենսդրությանը։
	Ընդունվել է
Նախագծի 1-ին կետի 6-րդ ենթակետը խմբագրվել է:
Ընդունվել է
Նախագծի 1-ին կետի 6-րդ ենթակետը խմբագրվել է:

	2. Ներքին գործերի նախարարություն 
	31.07.2026թ.

	
	N 43/6/237232-2026

	Դիտողություներ և առաջարկություններ չկան:
	Ընդունվել է ի գիտություն

	3. Կրթության, գիտության, մշակույթի և սպորտի նախարարություն
	03.08.2026թ.

	
	N 01/9.3.3/27173-2026

	«Հայաստանի Հանրապետության կառավարության 2022 թվականի հուլիսի 21-ի N 1098-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի վերաբերյալ հայտնում եմ հետևյալը.

«Բարձրագույն կրթության և գիտության մասին» օրենքով (այսուհետ՝ Օրենք) սահմանված  են նոր հասկացություններ ու կարգավորումներ, մասնավորապես ամրագրվել է եռաստիճան բարձրագույն կրթության համակարգ, ըստ որի ուսումնառության ավարտին անձին  համապատասխանաբար շնորհվում է՝ 
ա.բակալավրի որակավորում՝ կրթական աստիճան, որը հավաստում է բարձրագույն կրթության առաջին մակարդակի կրթական ծրագրի ուսումնառության ավարտը,
բ. մագիստրոսի որակավորում՝ կրթական աստիճան, որը հավաստում է բարձրագույն կրթության երկրորդ մակարդակի կրթական ծրագրի ուսումնառության ավարտը,

գ. դոկտորի որակավորում՝ գիտական աստիճան, որը հավաստում է բարձրագույն կրթության երրորդ մակարդակի կրթական ծրագրի ուսումնառության ավարտը, ներառյալ դոկտորական ատենախոսության պաշտպանությունը:
 Նկատի ունենալով Օրենքի կարգավորումները՝ առաջարկում եմ ներկայացված նախագծում 1-ին կետի 1-ին ենթակետում նախատեսվող փոփոխությունը ձևակերպել հետևյալ  խմբագրությամբ.  
 «1) 2-րդ կետը շարադրել հետևյալ բովանդակությամբ.
«2. Սույն կարգի համաձայն ՌՈՒՀ ընդունելությունը կազմակերպվում է բարձրագույն և լրացուցիչ կրթական ծրագրերով մասնագետների պատրաստման նպատակով:»։

Միաժամանակ առաջարկում եմ ՀՀ կառավարության 2022 թվականի հուլիսի 21-ի N 1098-Ն որոշման հավելվածում կատարել Օրենքից բխող համապատասխան այլ փոփոխություններ, մասնավորապես 6-րդ և 10-րդ կետերում՝ հանել «մասնագիտական» բառը, 10-րդ կետում «գիտությունների թեկնածուի» բառերը փոխարինել «դոկտորի (գիտությունների թեկնածուի)» բառերով, «կլինիկական օրդինատուրա» բառերը՝ «կլինիկական ռեզիդենտուրա (կլինիկական օրդինատուրա)» բառերով։
	Չի ընդունվել
Քանի որ Կարգի 3-րդ կետում բացահատվում են համապատասխան կրթության մակարդակները՝ ըստ «Բարձրագույն կրթության և գիտության մասին» օրենքի պահանջների, ուստի Կարգի 2-րդ կետը նոր խմբագրությամբ շարադրելու անհրաժեշտությունը բացակայում է:

Ընդունվել է


	4. Ֆինանսների նախարարություն
	05.08.2026թ.

	
	N 01/11-1/21151-2026

	Դիտողություներ և առաջարկություններ չկան:
	Ընդունվել է ի գիտություն

	5. Ազգային անվտանգության ծառայություն
	05.08.2026թ.

	
	N 11/1240

	Դիտողություներ և առաջարկություններ չկան:
	Ընդունվել է ի գիտություն

	6. Վարչապետի աշխատակազմի պետաիրավական վարչություն
	09.10.2026թ.

	
	N 02/10.3/35434-2026

	Ներկայացված նախագծի 1-ին կետի 5-րդ ենթակետով նախատեսվում է բարձրագույն ռազմամասնագիտական կրթական ծրագրով ընդունելությանը մասնակցելու հնարավորություն ունեցող անձանց շարքում ավելացնել իգական սեռի քաղաքացիներին: Մինչդեռ, նշված շարքում վերջիններիս մասով առանձին դրույթի նախատեսումն անհասկանալի է:
	Ընդունվել է
Լրացումը հանվել է:

	7. Վարչապետի աշխատակազմի սոցիալական հարցերի վարչություն
	09.10.2026թ.

	
	N 02/10.3/35434-2026

	Նախագծի 1-ին կետի 1-ին ենթակետով առաջարկվում է  Կառավարության 21.07.2022թ. N 1098-Ն որոշման հավելվածի 2-րդ կետում «հետբուհական» բառը փոխարինել «բարձրագույն ռազմական կրթության երրորդ մակարդակի» բառերով: Ըստ այդմ, փոփոխության արդյունքում սահմանվում է, որ «ՌՈՒՀ ընդունելությունը կազմակերպվում է բարձրագույն ռազմամասնագիտական, բարձրագույն ռազմական, բարձրագույն ռազմավարական և բարձրագույն ռազմական կրթության երրորդ մակարդակի մասնագիտական կրթությամբ...», սակայն հարկ է նկատի ունենալ, որ կրթական օրենսդրության մեջ բարձրագույն կրթությունն այլևս չի դիտարկվում որպես մասնագիտական կրթություն: 
	Ընդունվել է 
1-ին կետի 1-ին ենթակետը խմբագրվել է:


